15 વર્ષના સુનીલ (નામ બદલ્યું છે)ને વિલ્સન્સ ડિસીઝ છે, જેમાં શરીરમાં કોપરનું પ્રમાણ જીવલેણ હદે વધી જાય છે અને આ રોગમાં સ્વસ્થ રહેવા માટે ટ્રાઈનાઈટ ડિહાઈડ્રોક્લોરિક દવા લેવાની જરૂર પડે છે. આ દવા દર થોડા દિવસે મોંધી થતી જાય છે. છ મહિના પહેલા 1 મહિના માટેની આ દવાની કિંમત 1.5 લાખ હતી. આવું જ કેન્સરના દર્દીઓ માટેની ઈમ્યુનોથેરાપીની દવાનું છે. જેની કિંમત મહિને 2.5 લાખ રૂપિયા છે. આ લોકોએ હવે 10 હજાર જેટલા વધુ રૂપિયા ખર્ચવા પડશે. એક ફાર્માસ્યૂટિકલ એમએનસી અધિકારીએ જણાવ્યું કે, ‘ઘણી દવાઓ પ્રાઈસ કન્ટ્રોલ અંતર્ગત આવે છે, તેની કિંમતો વધશે પણ દવા કંપનીઓ દર્દીઓ પર તેનો ભાર નહીં આવવા દે.’